Frygt.
Den lammende følelse af overhængende fare.
Et frygtet mareridt, der er ved at gå i opfyldelse.
Men når man er mafiaboss og ønsker at konsolidere sin magt,
ser man anderledes på menneskelige følelser.
Mafiabosser styrer med frygt.
Det er det bedste våben.
Og der er en afprøvet metode til brug af dette frygtindgydende våben.
For at få folk til at forstå frygt, må man udøve vold.
Hvis du er i stand til at sige: "Jeg kan dræbe dig,
jeg kan dræbe din kone, jeg kan dræbe din datter.
Røvrend mig ikke…"
Så bliver du en meget magtfuld person.
Ingen demonstrerede denne lektion så effektivt som Siciliens overboss,
Salvatore "Toto" Riina.
Toto Riina var forbundet med massemord, med absolut magt.
Riina brugte vold til at anspore til terror
på nationalt plan.
Riinas urokkelige metoder skaffede ham dominans
over den legendariske sicilianske mafia i næsten to årtier
og gav ham navnet "La Belva".
Udyret.
Hvis du vil se, hvad terror kan gøre for dig,
så er det nu.
SKAB FRYGT, OG BLIV LEDER
Under Toto Riinas tyranniske herredømme over den sicilianske mafia
tjente han milliarder på forskellige aktiviteter,
herunder global narkosmugling, våbensmugling og fast ejendom.
Men han var mest kendt for dette utrolige tal.
Han menes at have autoriseret mellem 800 og 1.000 drab.
Hvordan blev Riina
sådan en ekspert i hensynsløs og effektiv henrettelse?
Øvelse.
Se her, hvad jeg mener.
FAKTUM ET RIINA BLEV FØDT IND I VOLDEN
Toto Riina blev født i 1930 i Corleone
i en bondefamilie.
Corleone var en typisk landsby
med en stærk mafiatilstedeværelse.
Riinas far og brødre menes at være involveret i den lokale mafia,
og Riina begynder at bane sin vej opad
med det formål at blive boss for Corleonese-mafiaen.
FAKTUM TO RIINA REGEREDE FRA SIT SKJUL
Efter at være blevet tiltalt for mord i 1969,
gik Riina under jorden,
men fulgte stadig med i alt.
Hemmelighed var et af hans våben,
og det opbyggede hans mystiske omdømme i mafiaen.
En slags spøgelsesfigur, der kunne være hvor som helst
og måske lytter til dig, mens du talte.
Hallo?
FAKTUM TRE RIINA ØNSKEDE IKKE AT DELE MAGTEN
Riina overtog kontrollen over Corleonese-fraktionen i 1974,
men han havde større ambitioner.
Han sigtede efter at blive det ultimative overhoved.
At være overbossen for den sicilianske mafia.
Han havde ikke brug for en luksuriøs livsstil.
Det var han ikke interesseret i,
men han var interesseret i magt.
En af de ting, Riina skulle have sagt, er:
"Commandare é meglio che fottere."
Det betyder med jævne ord: "At være boss er bedre end at kneppe."
Det kunne jeg ikke have sagt bedre selv.
Men for at følge Udyrets vej til mafiadominans
skal du overvinde utallige forhindringer på vejen.
Først en af de største irritationskilder af alle.
TAKTIK STOP PRESSEN
Morgenavis.
Det at komme i aviserne er et tegn på, at du har nået toppen.
Men kloge mafiabosser ved bedre.
Mafiaen er meget optaget af sit offentlige image.
Hvad journalistik gør, er at kaste lys på disse fakta om vold,
om deres forretningsaftaler.
De nævner navne, de afslører, hvad mafiaen laver.
Derfor må man som mafiaboss nogle gange dræbe mere end historien.
Klar til nogle overskrifter?
Mafiaboss fra Minnesota, Isadore Blumenfeld,
kaldet Kid Cann, blev mistænkt for at have fået journalist Walter Liggett
skudt ned foran sin kone og datter, fordi han blev ved
med at skrive om Canns indflydelse på statens regering.
Han flygtede til Mussolinis Italien for at undgå en mordanklage,
og New Yorks mafiaboss, Vito Genovese, beordrede drabet
af den antifascistiske avisredaktør, Carlo Tresca,
for at holde Il Duce på sin side.
Mange mener,
at Pablo Escobar dræbte redaktøren og udgiveren af en colombiansk avis
kendt for at afsløre narkosmuglere.
Og for en god ordens skyld blev kontorerne også bombet.
FIRE ÅR EFTER RIINA BLEV BOSS
Riina fortsatte sin jagt på magten i den sicilianske mafia,
og han måtte også håndtere udfordringer fra pressen.
Som ham her.
Mario Francese var journalist for Giornale di Sicilia,
som er en stor siciliansk avis, og han var ved at skrive om Riina.
Emnet? Riinas korrupte rolle i et lukrativt offentligt projekt.
GARCIA-DÆMNINGEN
Mario Francese undersøgte alle penge og offentlige midler,
der skulle gå til bygningen af dæmningen,
to hundrede millioner dollars på det tidspunkt.
Det er mange penge.
For at beskytte sine interesser måtte Riina handle hurtigt.
Francese havde fulgt Riinas ulovlige aktiviteter i årevis,
og nu begynder brikkerne at falde på plads.
Han skrev navnene på mafiafolkene,
men også navnene på forretningsfolk, der arbejdede med mafiaen.
Riina kan ikke tillade, at journalisten afslører alt.
Så han afgiver en ordre til sin svoger, Leoluca Bagarella.
Francese forlader sit arbejde sent den aften.
Og da han næsten er hjemme, på Viale Campania…
Hans nysgerrige modstander er ude af spillet,
og Toto Riina er meget mere tilfreds med næste morgens avis.
Volden sendte en direkte besked
til andre journalister og folk, der ønskede at afsløre mafiaen.
"Hold jer væk, eller det her sker."
At statuere et eksempel fjerner et problem fra listen.
Men når dit mål er total dominans…
Lige et øjeblik.
…må du håndtere rivaler, der ikke bare kæmper med en kuglepen.
Hvordan bemestrer du dem?
TAKTIK KØR KONKURRENTERNE I SÆNK
For at nå toppen af pyramiden
skal man være den sejeste og ondeste hund i kennelen,
så man skal bruge sine tænder.
Mafiaens universelle motivation er vold.
Du kan være den bedste forretningsmand, men uden vold holder du bare ikke.
Det dur ikke.
NI ÅR EFTER RIINA BLEV BOSS
I begyndelsen af 80'erne gik Riina efter magten i den sicilianske mafia.
Men han stod over for en hård forhindring.
Noget, der blev kaldt Kommissionen.
Mafiakommissionen, også kaldet Cupola, er et slags styrende organ for mafiaen.
Den bestod af bosser for de forskellige familier.
Det var en måde at samarbejde på for at holde forretningen på rette spor.
Riina kommer med i Kommissionen omkring 1969,
men begynder at have ambitioner om at dominere.
Riinas beskedne mål?
At få Kommissionen til at udnævne ham til Capo dei Capi, overbossen.
Men der var et lille problem.
Den stilling eksisterede ikke.
Han mente, at han burde have absolut magt.
Han ville ikke dele.
Så Riina besluttede at gøre det job, han havde, til det job, han ønskede.
Udyrets plan?
At ødelægge toprivalernes organisationer indefra.
Det starter med hemmelige sideaftaler
med medlemmer af andre mafiafamilier på hele Sicilien.
Til gengæld gør de Riinas beskidte arbejde for ham.
Fjerner deres chefer og indsætter mafiosoer,
der er loyale over for Riina.
Inden længe er der kun få rivaler tilbage fra den gamle garde.
At håndtere dem vil kræve en mere skræddersyet tilgang.
Stefano Bontate var lederen af en af Palermos mest magtfulde familier.
Bontates nærmeste allierede var en mand ved navn Salvatore Inzerillo.
Både Inzerillo og Bontate gik imod Riina.
Så Riina var nødt til at gøre noget.
En aften fejrer Stefano Bontate sin 42-års fødselsdag i sit hjem.
Riinas mænd er blevet tippet og indtager deres stillinger i nærheden.
Kl. 20.30 forlader Bontate festen for at overnatte i sin villa på landet.
Han støder på en uvelkommen overraskelse.
To en halv uge senere afslutter Inzerillo et besøg hos sin elskerinde
med sin skudsikre Alfa Romeo parkeret udenfor.
Riinas snigmordere har også denne gang lavet deres hjemmearbejde.
Så da Inzerillo forlader sit eftermiddagsstævnemøde,
får Riina den ultimative tilfredsstillelse.
Men Udyret er ikke færdigt endnu.
Ved sin fars begravelse
sværger Inzerillos unge søn, Giuseppe, at tage hævn over sin fars morder.
Riina beslutter igen at statuere et eksempel.
De dræber Inzerillos 16-årige søn.
Og før de dræbte ham,
fik Riina hans arme hugget af.
Det fortæller alle, der stiller sig op mod Riina,
hvad der kan ske.
Riinas plan virkede perfekt.
Riina var god til at skræmme de forhærdede mordere
til at se tingene på hans måde,
og slutresultatet var overholdelse.
Mange medlemmer af Kommissionen
valgte at afstå magt til Riina i stedet for at få samme endeligt.
Du har med succes brugt dine rivalers blod
som brændstof på turen til toppen af mafiaboss-bjerget.
Under dit frygtindgydende herredømme
kan du forvente, at andre fjender, nemlig regeringen, får kig på dig.
Hvordan viser man dem, hvem der virkelig bestemmer?
TAKTIK LUK MUNDEN PÅ REGERINGEN
Som overboss skal du vise alle, at du har den ultimative magt.
Nej!
Det er meget vigtigt for mafiabosser at styre lovgiverne,
fordi det giver dem mulighed for at udvide deres kontrol og styre.
Og når heltemodige embedsmænd glemmer, hvem der styrer,
så mind dem om det.
Det gjorde Toto Riina.
I begyndelsen af 80'erne var der en frygtkultur,
fordi folk så lig på gaden næsten dagligt.
Folk var bange for at gå ud, de var bange for at forlade deres huse.
Mafiaen startede på Sicilien, men dette er nyt og foruroligende.
Omkring 100 mafiahenrettelser indtil videre i år.
Borgerne bønfaldt embedsmændene om at gøre noget.
Regeringen beslutter at sende
deres mest prestigefyldte og magtfulde politiembedsmand,
general Alberto Dalla Chiesa,
til Palermo med særlige styrker til at bekæmpe mafiaen.
Men når det kom til at bevare sin dominans,
havde Riina sine egne særlige styrker.
I maj 1982 ankommer Dalla Chiesa til Palermo
sammen med sin nye, unge kone, Emanuela.
Et par måneder efter ankomsten
forlader parret en aften politihovedkvarteret
fulgt af en politieskorte.
Men da de skal krydser en større gade,
bliver de omringet.
Dalla Chiesa prøver tappert at beskytte sin kone.
Men det nytter intet.
De bliver skudt 30 gange.
Når noget er opsigtsvækkende overkill,
for eksempel maskingeværild midt på gaden,
så sender det en besked til samfundet og nogle gange hele nationen.
Dalla Chiesas begravelse tiltrækker mange, og de sørgende er vrede.
De bombarderer embedsmænd med mønter
i frustration over regeringens manglende kontrol.
Til Dalla Chiesas begravelse bar nogen et skilt, hvor der stod:
"Her dør enhver ærlig sicilianers håb."
Med andre ord var missionen fuldført.
At dræbe Dalla Chiesa viste,
at de kunne håndtere alt.
"Vi dræber dig,
hvis du blander dig i vores sager."
Det perfekte måde at opnå total underkastelse.
Men som spilbogen viser, vil du kun bevare din absolutte autoritet,
så længe du holder dine høje standarder.
Én fejl
kan føre til katastrofe.
TAKTIK FULDFØR ALLE JOBS
Når dit mål er at terrorisere et helt samfund til underkastelse,
dur halve løsninger ikke.
Hvis du vil skade dine fjender, så gør det helt,
så de ikke kan komme efter dig.
Hvis du har haft problemer med nogen, vil de problemer altid være der.
Det er derfor, de skal fjernes.
Derfor sørgede disse ærefulde mænd for, at der aldrig var nogen løse ender.
Da Whitey Bulger angiveligt udpegede rivalen Al Notarangeli til at skulle dø,
førte jagten til mordet på Notarangelis bror
og en uheldig bartender,
før Whiteys bedste snigmorder endelig eliminerede sit mål.
Den australske gangster Robert Trimbole
slap af med narkobekæmperen Donald Mackay i andet forsøg.
Først forsøgte han at lokke ham med en falsk forretning,
før han fik ham skudt ihjel på en parkeringsplads.
Joaquin "El Chapo" Guzman brugte et årti
på at dræbe rivaliserende kartelleder, Ramón Arellano Félix,
ud over et mislykket angreb på en natklub i Puerto Vallarta.
Da Arellano endelig blev dræbt,
kaldte El Chapo det sit livs mest behagelige oplevelse.
Med hundredvis af formodede mord på CV'et
havde Riina en solid erfaring med at ordne sagerne.
Men der var en mafiarival,
der var frustrerende uden for hans rækkevidde.
Tommaso Buscetta kaldtes "boss af to verdener",
fordi han drev forretninger på begge sider af Atlanten.
Han var involveret i narkohandel og endte med at flytte til Brasilien.
Buscetta var med til at danne den sicilianske mafiakommission
og samarbejdede med Riinas største afdøde rivaler,
Palermo-bosserne Bontate
og Inzerillo.
Riina så ham som en trussel, og han ville have ham tilbage,
så han kunne dræbe ham.
Riina beslutter at lokke Buscetta frem
ved at bruge ekstreme overtalelsesmetoder.
Ikke godt for Buscettas ældste sønner,
som efter en tur i deres nye bil bliver kidnappet og aldrig hørt fra igen.
Det menes, at de blev ofre for lupara bianca,
det hvide haglgevær.
Lupara bianca er et mord, hvor liget forsvinder,
endnu en metode, mafiaen anvender til at skabe frygt blandt folk.
Beviserne er umulige at finde,
og familierne straffes ved ikke at kunne sørge over deres døde.
Riina håber, at Buscettas sorg og ønske om hævn
vil få ham ud af sit skjul.
Det sker ikke.
Så dagen efter juleaften
sender Riina sine slagtere til et pizzeria nær Palermos frihedsgudinde,
hvor de skyder Buscettas svigersøn og to nevøer.
De genkender ikke Buscettas datter bag disken.
To dage senere fortsætter julemassakren.
Buscettas bror og nevø bliver skudt i familiens glasforretning.
Riina dræbte omkring et dusin af Tommaso Buscettas familiemedlemmer.
De fleste af dem havde intet med mafiaforretninger at gøre.
Men trods Riinas ekstraordinære indsats, nægter Tommaso Buscetta lade sig lokke.
Buscetta var ikke overbevist.
Han blev væk.
Buscettas eksil ender dog ufrivilligt.
De brasilianske myndigheder anholder ham.
De udleverer ham til Italien i 1984.
Så Buscetta kommer i det italienske politis varetægt.
Han bliver mødt af Giovanni Falcone.
Giovanni Falcone var en magtfuld antimafiaanklager.
Buscetta beslutter at få mest muligt ud af omstændighederne
ved at hævne sig mod Udyret.
Buscetta samarbejder med Giovanni Falcone,
og han giver meget detaljerede oplysninger om mafiaen.
For at fælde Riina
gjorde hans vidneudsagn det muligt for antimafiaanklagerne
at sigte medlemmerne af Kommissionen
for at have godkendt hundredvis af mord.
Da han skulle afslutte jobbet med Buscetta,
fejlede Riina med katastrofale konsekvenser.
Han og hele mafiaen var nu på myndighedernes sigtekorn.
Men selv når alt ser håbløst ud, kan du stadig genvinde kontrollen
med hjælp fra spilbogen og ved at vise, hvor langt du er villig til at gå.
TAKTIK INGEN MÅ SKÅNES
Der er et ord for, når man ikke har noget at miste.
Frihed.
Så når det ser ud til, dine fjender får overtaget,
er det din chance for at slå igen.
Mafiabosser er farlige, når de er trængte.
Man ved ikke, hvad de kan finde på.
MAFIABOSS BRYDER TAVSHEDEN
Og med Buscetta, der sladrede,
strammede nettet sig om Toto Riina.
Falcone begynder at udarbejde arrestordrer på 366 personer,
hvilket er mange.
ITALIEN ØGER KRIGEN MOD MAFIAEN
Riina var på arrestlisten, men fortsatte med at unddrage sig.
Mange af de store mafiosoer, der var under ham, var mindre heldige.
Toto Riina følte sig meget truet.
Alt, han arbejdede for, gik i opløsning på grund af disse anholdelser.
Nu fulgte skelsættende sager,
der blev kendt som "maxiprocessen"
med Giovanni Falcone ved roret.
Maxiprocessens udgangspunkt er,
at du stiller selve mafiaens organisation for retten.
Så målet med maxiprocessen var at eliminere mafiaen.
Og når man er mafiaens overboss…
…så er det personligt.
Mange mafiosoer antog,
at på grund af Riinas politiske forbindelser,
ville de ikke blive kendt skyldige.
Men ud af de 475 anklagede blev 342 dømt.
Mange af dem in absentia, fordi de skjulte sig, også Toto Riina.
Ved at finde dem skyldige
beviste Falcone, at den sicilianske mafia ikke var uovervindelig.
Man havde det, der kaldtes "l'emergenza pentiti"
den nødsituation, hvor mafiosoer blev statsvidner.
Så Riina måtte prøve at vise mafiosoerne,
at blev de kollaboratører, var de heller ikke sikre.
Han kunne nå alle.
INTERNATIONAL LUFTHAVN
Den 23. maj 1992
vender maxiprocessens helt,
Giovanni Falcone, tilbage til Palermo med sin kone.
Deres ankomst går ikke ubemærket hen.
Falcone træffer et modigt valg.
I stedet for at køre med sit sikkerhedsfølge
insisterer han på at køre sin egen bil hjem fra lufthavnen.
Han ved ikke, at Riina og hans allierede har planlagt hævn.
Da Falcones karavane nærmer sig byen Capaci,
klapper fælden.
Falcone og hans kone får dødelige skader,
og den enorme eksplosion registreres på lokale jordskælvssensorer.
Men Riina er ikke færdig.
To måneder senere bliver Falcones kollega,
Paolo Borsellino, også dræbt
af en bilbombe nær sin mors boligblok.
Riinas budskab er ubestrideligt.
"Hvis du generer os, er vi ligeglade med, hvor højt vi skal gå,
eller hvor beskyttet du er.
Vi dræber dig."
Men fordi Riina var så energisk,
fik han udløst nogle utilsigtede konsekvenser.
Den italienske stat er så flov over drabene på Falcone og Borsellino.
De sender 7.000 soldater til Sicilien for at tage kontrollen tilbage.
MAFIAEN NEDBRYDES
Seks måneder senere er resterne af Riinas mafia under belejring,
og en stikker fører myndighederne til Riinas skjulested.
Og Udyret bliver anholdt.
Overbossen for den sicilianske underverden,
Salvatore Riina, blev anholdt for to dage siden.
Så nu, efter at have styret sit terrorregime fra det skjulte,
er Riina er endelig klar til at blive set.
Det var et Troldmanden fra Oz-øjeblik.
Tæppet går op, og det er bare en lille, gammel mand.
Og hvilken skade kunne han have gjort?
Jeg var bare en landmand, der arbejdede som en ærlig mand.
Salvatore Riina har fire børn.
Han elsker børn.
Han elsker alt og alle.
Ja. Selvfølgelig.
Han havde domineret en topinstitution i organiseret kriminalitet,
men Toto Riina døde på et fængselshospital
dagen efter sin 87-års fødselsdag.
Han forblev et mysterium og talte aldrig om sine forbrydelser
eller opgav sine forbindelser i erhvervslivet og politik.
Men hvis du ikke har lyst til at skabe ravage fra det skjulte,
er der en anden mafiaboss-metode der vil bringe dig i centrum.
Det er bare ikke den rigtige.
Et eksempel.
John Gotti, bagmand fra New Yorks mafia,
som satte ild til spilbogen for at lave sine egne regler
og blive en stjerne.
Han fældede hele sin organisation på vejen.
Er du klar til at lære, hvad du ikke skal gøre?
Tekster af: Else Katrine Nielsen